Az egységet valószínűleg Octavianus (a leendő Augustus császár) és Gaius Vibius Pansa consul állította fel i.e. 43-ban. Néhány évtizedig nem történik róla említés, bár a korból ismertek a V Urbana és V Gallica légiók, amelyek lehetséges hogy azonosak a V Macedonicával. Részt vett az actiumi csatában és veteránjait Venetóban, majd később (i.e. 15 körül) Föníciában, a mai Bejrútban telepítették le.